Pielikums

APSTIPRINĀTS

ar LU 22.07.2024.

rīkojumu Nr. 1-4/355

# LATVIJAS UNIVERSITĀTES

**DOKTORANTŪRAS SKOLAS**

**NOLIKUMS**

*Ar grozījumiem, kas izdarīti līdz 18.08.2024.*

*Grozījumi: LU 18.08.2024. rīkojums Nr. 1-4/406*

 Izdots saskaņā ar

LU Satversmes 35. punktu

1. **Vispārējie noteikumi**
2. Latvijas Universitātes (turpmāk – LU) Doktorantūras skola(turpmāk tekstā – Doktorantūras skola) ir LU iestāde, kas nodrošina doktorantūras norisi un attīstību LU.
3. Doktorantūras skolas izveidošanas prasības, pastāvēšanas pamatmērķi un funkcijas nosaka Augstskolu likums, bet Doktorantūras skolas izveides procedūras un darbības organizatoriskos pamatjautājumus nosaka LU Satversme.
4. LU Doktorantūras skolas mērķis ir nodrošināt akadēmisku, daudzveidīgu un iekļaujošu vidi zinātniskās izcilības veidošanai, kurā doktorantiem ir iespēja attīstīt pētniecisku domāšanu, radošumu un intelektuālo autonomiju.
5. Doktorantūras skolas pilns nosaukums:
	1. latviešu valodā: Latvijas Universitātes Doktorantūras skola;
	2. angļu valodā: The University of Latvia Doctoral School.
6. Doktorantūras skolas saīsinātais nosaukums – LU Doktorantūras skola (angļu valodā – The UL Doctoral School).
7. Doktorantūras skolai ir sava simbolika, logo un veidlapas.
8. Doktorantūras skolas manta ir LU īpašums.
9. Doktorantūras skolas atrašanās vietu nosaka LU rektors.
10. **Doktorantūras skolas uzdevumi**
11. Doktorantūras skolai ir šādi uzdevumi:
	1. noteikt un īstenot Doktorantūras skolas aktivitātes;
	2. administrēt Doktorantūras skolai piešķirtos līdzekļus, tajā skaitā nodrošinot to sadali doktora studiju programmu (turpmāk – DSP) īstenošanai un citu Doktorantūras skolas kompetencē esošo funkciju un uzdevumu īstenošanai;
	3. sadarbībā ar fakultātēm, institūtiem, sadarbības partneriem u.c. institūcijām nodrošināt doktorantūras norisi un attīstību;
	4. nodrošināt doktorantūras kvalitāti;
	5. izstrādāt priekšlikumu par Doktorantūras skolas darbības nodrošināšanai nepieciešamo normatīvo ietvaru, tajā skaitā DSP kvalitātes iekšējās novērtēšanas kārtību;
	6. izstrādāt DS un DSP attīstības stratēģiju, integrējot un tālāk attīstot esošo LU DSP klāstu;
	7. attīstīt sadarbību ar zinātniskajām institūcijām, lai stiprinātu pētniecību;
	8. izstrādāt un nodrošināt reflektantu atlases procedūru DSP;
	9. sekmēt pētniecības vietu un atalgojuma nodrošināšanu doktorantūras laikā;
	10. veicināt doktorantu karjeras attīstību;
	11. izveidot un attīstīt atbalsta sistēmu doktorantu pētījumu īstenošanai, rezultātu publicēšanai un popularizēšanai;
	12. izstrādāt un ieviest kvalifikācijas pilnveides pasākumu plānu promocijas darba vadītājiem;
	13. sagatavot priekšlikumu par promocijas padomju sastāvu un LU noteiktā kārtībā virzīt to apstiprināšanai;
	14. izstrādāt un nodrošināt recenzentu atlases procedūru;
	15. organizēt pirmsdoktorantūras un pēcdoktorantūras pasākumus;
	16. izstrādāt sadarbības nosacījumus ar Latvijas un ārvalstu zinātniskajām institūcijām;
	17. atbalstīt doktorantūras vasaras skolas, zinātniskas konferences, simpozijus, semināru un citu zinātnisku pasākumu organizēšanu;
	18. nodrošināt un organizēt doktorantu un DSP programmās iesaistītā akadēmiskā personāla mobilitāti;
	19. popularizēt zinātnisko darbību, informēt par pētījumu rezultātiem sabiedrību.
12. **Doktorantūras skolas pārvalde un personāls**
13. Doktorantūras skolu vada tās direktors. Doktorantūras skolas direktoru LU Satversmē noteiktā kārtībā amatā ieceļ rektors. Darba līgumu ar Doktorantūras skolas direktoru slēdz rektors vai tā pilnvarota persona.
14. Direktors ir Doktorantūras skolas augstākā amatpersona, kas īsteno Doktorantūras skolas vispārējo administratīvo vadību. Par savu darbību Doktorantūras skolas direktors ir atbildīgs rektoram vai tā pilnvarotai personai.
15. Doktorantūras skolas direktora kompetence:
	1. nodrošināt Doktorantūras skolas funkciju un uzdevumu īstenošanu;
	2. nodrošināt Doktorantūras skolas zinātniskajai darbībai nepieciešamo administratīvo, organizatorisko un materiāli tehnisko atbalstu;
	3. nodrošināt Doktorantūras skolas lietvedību, finanšu un saimniecisko darbību, kā arī Doktorantūras skolas lietošanā esošās LU mantas daļas pārvaldīšanu un tās izmantošanu;
	4. īstenot LU vadības orgānu pieņemtos lēmumus;
	5. izstrādāt un LU normatīvajos aktos noteiktā kārtībā virzīt apstiprināšanai Doktorantūras skolas attīstības programmas;
	6. ne retāk kā reizi gadā sniegt pārskatu par Doktorantūras skolas darbību LU rektoram vai tā pilnvarotai personai;
	7. savas kompetences ietvarosizdot Doktorantūras skolas darbiniekiem saistošus norādījumus;
	8. izpildīt citus LU iekšējos normatīvajos aktos paredzētos uzdevumus.
16. Doktorantūras skolas direktors paraksta:
	1. līgumus par studijām LU doktorantūrā, vienošanās par promocijas darba izstrādes organizēšanu un zinātnisko vadīšanu un doktorantu darba plānus;
	2. rīkojumus par imatrikulāciju;
	3. rīkojumus par izmaiņām promocijas darba zinātniskajā vadīšanā;
	4. rīkojumus par studiju datu maiņu;
	5. rīkojumus par studijām vai praksi ārvalstīs;
	6. rīkojumus par personas datu maiņu;
	7. rīkojumus par stipendijas vai vienreizējās stipendijas piešķiršanu;
	8. rīkojumus par eksmatrikulāciju bez grāda un/vai kvalifikācijas iegūšanas;
	9. rīkojumus par eksmatrikulācijas anulēšanu vai grozījumiem rīkojumā;
	10. rīkojumus par promocijas eksāmenu komisijas apstiprināšanu;
	11. rīkojumus par nozares/-u doktorantūras padomes sastāva apstiprināšanu;
	12. rīkojumus par specializētā nozares/-u promocijas padomes sastāva apstiprināšanu;
	13. rīkojumus par recenzentu un promocijas padomes sēdes norises laika apstiprināšanu;
	14. līgumus par atļauju publiskot promocijas darbu;
	15. DS personāla (t.sk. doktorantu) komandējuma rīkojumus un komandējuma pārskatus;
	16. fakultātes atvaļinājuma grafikus.
17. Doktorantūras skolas direktors daļu savas kompetences, jo īpaši dokumentu pārvaldības, finanšu un saimnieciskās darbības, kā arī Doktorantūras skolas lietošanā esošās LU mantas daļas pārvaldīšanas un izmantošanas jautājumos, var nodot izpilddirektoram.
18. Izpilddirektors ikdienas darbā ir padots Doktorantūras skolas direktoram, bet jautājumos, kas skar Doktorantūras skolas īstenoto procesu kvalitāti, finanšu disciplīnu un procesu atbilstību normatīvajiem aktiem, izpilddirektors ir padots LU Administrācijas vadītājam. Izpilddirektora padotības un atbildības formu nosaka darbinieka amata aprakstā.
19. Darba līgumu ar Doktorantūras skolas izpilddirektoru paraksta Administrācijas vadītājs, saskaņojot to ar Doktorantūras skolas direktoru.
20. Direktoram var būt viens vai vairāki vietnieki, kuriem direktors var deleģēt daļu savas kompetences. Doktorantūras skolas direktora vietnieku pēc direktora priekšlikuma amatā ieceļ rektors. Darba līgumu ar Doktorantūras skolas direktora vietnieku slēdz rektors vai tā pilnvarota persona.
21. Direktora vietnieks vai izpilddirektors aizvieto direktoru tā prombūtnes laikā.
22. Doktorantūras skolas padome (turpmāk – DS padome) ir Doktorantūras skolas koleģiāla konsultatīva Doktorantūras skolas direktora un LU vadības atbalsta institūcija.
23. DS padomi veido visu LU fakultāšu vadības deleģēti pārstāvji, DS direktors, Latvijas Jauno zinātnieku apvienības deleģēts pārstāvis, kā arī LU un sadarbības partneru pārstāvji no visām DS pārstāvētajām zinātņu jomām. DS padomes priekšsēdētājs ir LU zinātņu prorektors*.*

*/LU 18.08.2024. rīkojuma Nr. 1-4/406 redakcijā/*

1. DS padomes sastāvu pēc Doktorantūras skolas direktora priekšlikuma apstiprina LU rektors ar rīkojumu, tajā skaitā apstiprinot DS padomes priekšsēdētāja vietnieku.
2. DS padomes priekšsēdētājs organizē un vada tās darbu, kā arī pārstāv DS padomi.
3. DS padomes priekšsēdētāja vietnieks aizvieto DS padomes priekšsēdētāju tā prombūtnes laikā.
4. DS padome ir lemttiesīga, ja tās sēdēs piedalās ne mazāk kā puse DS padomes locekļu. DS padome lēmumus pieņem ar vienkāršu balsojušo DS padomes locekļu balsu vairākumu.
5. DS padomes darbs notiek atklātās sēdēs, kuras protokolē tās sekretārs. DS padomes sēdes sasauc un vada DS padomes priekšsēdētājs. DS padomes sēdes notiek ne retāk kā reizi semestrī.

*/LU 18.08.2024. rīkojuma Nr. 1-4/406 redakcijā/*

1. DS padomes kompetence:
	1. sagatavot un sniegt priekšlikumus par Doktorantūras skolas kompetencē esošajiem akadēmiskās un zinātniskās darbības jautājumiem, tajā skaitā priekšlikumus par:
		1. Doktorantūras skolas akadēmiskās darbības pamatvirzieniem;
		2. budžeta vietu sadalījumu DSP, kā arī par finansējuma sadalījumu DSP īstenošanai;
		3. promocijas darba vadītāju un recenzentu atlases kritērijiem;
		4. kopīgu DSP īstenošanu;
		5. izmaiņām DSP;
		6. promocijas padomju izveides principiem;
		7. doktorantūras attīstības stratēģiju, politiku un perspektīvām;
	2. sniegt atbalstu Doktorantūras skolas direktoram un LU vadībai LU zinātniskās darbības un DSP īstenošanas kvalitātes vadības, kontroles un pārraudzības jautājumos;
	3. sekmēt DSP attīstību.
2. DS padome tās ietvaros var veidot pastāvīgas komitejas un komitejas atsevišķu jautājumu izskatīšanai. Attiecīgo komiteju, tās darbības principus un funkcijas pēc DS padomes priekšlikuma apstiprina LU zinātņu prorektors.
3. Direktors var papildināt Doktorantūras skolas pārvaldes struktūru un veidot jaunus amatus, iepriekš to saskaņojot ar rektoru vai tā pilnvarotu personu.
4. Doktorantūras skolas direktors Doktorantūras skolā var izveidot arī citas konsultatīvas padomdevēju institūcijas, kas Doktorantūras skolas direktoram sniedz atbalstu un priekšlikumus par Doktorantūras skolas stratēģisko mērķu sasniegšanu un uzdevumu efektīvu īstenošanu.
5. Doktorantūras skolas personāls tiek pieņemts darbā un darba samaksa tiek veikta atbilstoši LU normatīvajiem aktiem. Darba līgumu ar Doktorantūras skolas personālu slēdz rektora pilnvarota persona.
6. **Doktorantūras skolas finansēšanas avoti, finansējuma izlietošana un kontrole**
7. Doktorantūras skolas finansējuma avoti ir Augstskolu likumā noteiktie augstskolas finansējuma avoti.
8. Doktorantūras skolas rīcībā esošo resursu apmēru nosaka LU Padome.
9. Par Doktorantūras skolas darbības nodrošināšanu noteiktā budžeta ietvaros ir atbildīgs Doktorantūras skolas direktors.
10. Doktorantūras skolas rīcībā esošo līdzekļu izmantojumu kontrolē LU Administrācija.
11. **Doktorantūras skolas sadarbības partneri**
12. Doktorantūras skola īsteno sadarbību ar Latvijas un starptautiskām augstākās izglītības iestādēm, zinātniskajiem institūtiem, zinātņu un tautsaimniecības nozaru nevalstiskajām organizācijām, valsts iestādēm, komersantiem u.c.
13. LU Doktorantūras skola sadarbību īsteno šādās jomās: pētniecības kopprojektu īstenošana, promocijas darbu vadība, pētniecības infrastruktūras izmantošana, doktorantu un akadēmiskā personāla mobilitāte, profesionālā pilnveide, kā arī citās jomās.
14. LU Doktorantūras skola sadarbības partnerus izvēlas, ievērojot šādas pamatprasības (jāizpildās vismaz vienai prasībai):
	1. partneris nodrošina zinātību, pētniecības ekselenci un potenciālu (zinātniskajām institūcijām – starptautiskā zinātniskās darbības novērtējuma kritērijos ir ieguvusi vismaz 3 punktus);
	2. partneris īsteno pētniecību LU DSP nepieciešamā zinātnes nozarē;
	3. partneris nodrošina pētniecības vidi, kas stiprina un papildina LU pētniecības vides kapacitāti;
	4. partnerim ir personāls, kas atbilst promocijas darba vadītāja kritērijiem;
	5. partneris īsteno vai piedalās vietējo un starptautisko pētniecības projektu īstenošanā;
	6. partneris spēj nodrošināt finansējumu pētījumu īstenošanai, tajā skaitā finansēt doktoranta studijas vai nodrošināt doktoranta nodarbināšanu.
15. Doktorantūras skolas direktors var definēt arī citas prasības sadarbības partneru piesaistei, ja attiecīgais sadarbības partneris var sniegt labumu LU doktorantūras norisei un attīstībai.
16. **Noslēguma noteikumi**
17. Promocijas darba zinātniskā vadītāja apstiprināšana notiek LU noteiktā kārtībā.

*/LU 18.08.2024. rīkojuma Nr. 1-4/406 redakcijā/*